**Vysvetlenie č. 8**

**Otázka uchádzača :**

V Súťažných podkladoch v časti 17. Obsah ponuky nie je v dokladoch, ktoré musí ponuka obsahovať, uvedený harmonogram a taktiež nie je uvedený ani v prílohách návrhu zmluvy o dielo, avšak v bode IV. Čas plnenia v návrhu zmluvy o dielo je uvedené : „ Zmluvné strany sa dohodli, že sa budú riadiť harmonogramom, ktorý bol súčasťou víťaznej ponuky uchádzača. Harmonogram vypracuje zhotoviteľ na týždennej báze... „ Žiadame verejného obstarávateľa o upresnenie, či má byť harmonogram súčasťou predloženej ponuky.

**Odpoveď verejného obstarávateľa :**

Verejný obstarávateľ dopĺňa bol 17. Obsah ponuky na strane 11 v časti :

- Dokument s názvom „Návrh zmluvy“: uchádzač predloží vyplnený, podpísaný a oskenovaný návrh

zmluvy s prílohou Návrhu zmluvy. Tento súbor uchádzač predloží v needitovateľnej forme vo formáte

„pdf“ pričom súbor taktiež uvedie do Zoznamu súborov v Krycom liste ponuky. Súčasťou návrhu zmluvy o dielo bude časový harmonogram plnenia zmluvy v časových úsekoch po týždňoch (vypracuje uchádzač).

Verejný obstarávateľ nepredpisuje vzor časového harmonogramu, musí však korešpondovať s lehotou plnenia zmluvy.

**Otázka uchádzača :**

Pre zamedzenie pochybností, žiadame verejného obstarávateľa o informáciu, či bude akceptovať predloženie bankovej záruky vystavenej bankou ako elektronický dokument ( nie scan pdf.) podpísaný bankou zaručeným elektronickým podpisom a nebude požadovať predloženie originálu v listinnej podobe verejnému obstarávateľovi. Máme zato, že v súčasnej situácii spojenej s vyhlásením núdzového stavu v súvislosti so šírením korona vírusu COVID-19 je vystavenie elektronického dokumentu so zaručeným elektronickým podpisom znížením administratívnej záťaže uchádzača zároveň v súlade s nariadením vlády SR číslo 678 z 22.10.2020.

**Odpoveď verejného obstarávateľa :**

Áno, verejný obstarávateľ bude akceptovať takýto doklad.

S úctou

Ing. Roman Osika

vedúci oddelenia verejného obstarávania